Μανουέλ Σατουρνίνο ντα Κόστα

Ο Μανουέλ Σατουρνίνο ντα Κόστα  (Manuel Saturnino da Costa, 1942-2021) ήταν πολιτικός από τη Γουινέα-Μπισσάου. Διετέλεσε πρωθυπουργός από τις 26 Οκτωβρίου του 1994 ως τις 6 Ιουνίου του 1997.

 Βιογραφία 
Γεννήθηκε το 1942. Η πολιτική του καριέρα ταυτίστηκε με το Αφρικανικό Κόμμα για την Ανεξαρτησία της Γουινέας και του Πρασίνου Ακρωτηρίου (PAIGC) του οποίου υπήρξε Γενικός Γραμματέας. Το κόμμα αυτό κέρδισε τις βουλευτικές εκλογές του 1994 με αποτέλεσμα ο ντα Κόστα να διοριστεί πρωθυπουργός από τον πρόεδρο Νίνο Βιέιρα, στις 25 Οκτωβρίου του 1994. Ο ντα Κόστα σχημάτισε κυβέρνηση στις 18 Νοεμβρίου. Η κυβέρνηση αυτή σχεδόν στο σύνολό της αποτελούνταν από μέλη του PAIGC, παρά το γεγονός ότι δόθηκε ένα υπουργείο και στο Κίνημα Μπαφατά.Σελίδα της IPU PARLINE για τις εκλογές του 1994.  Διατηρήθηκε στο πρωθυπουργικό αξίωμα ως το 1997.

Έπειτα από την ανατροπή του Νίνο Βιέιρα σε πραξικόπημα το 1999 ο Σατουρνίνο ντα Κόστα διορίστηκε προσωρινός πρόεδρος του κόμματος PAIGC στις 12 Μαΐου του 1999."Guinea-Bissau ex-president replaced as party leader", RTP Internacional TV (nl.newsbank.com), 12 Μαΐου 1999.

Έπειτα από την ορκωμοσία του Κούμπα Ιαλά στην προεδρία της χώρας, ο ντα Κόστα συνελήφθη, μαζί με τον Κάρλος Κορέια, επίσης πρώην πρωθυπουργό και πέντε ακόμα πρώην υπουργούς τον Φεβρουάριο του 2000. Οι συλλήψεις έγιναν αναφορικά με δυο φερόμενα κυβερνητικά ομόλογα, τα οποία τυπώθηκαν χωρίς κοινοβουλευτική έγκριση τρία χρόνια νωρίτερα. Οι δύο πρώην πρωθυπουργοί αποφυλακίστηκαν με εγγύηση και δήλωσαν ότι τα χρήματα από τα ομόλογα προορίζονταν για έργα ανάπτυξης."High-level arrests in Guinea Bissau", BBC News, 29 Φεβρουαρίου 2000. Τον Ιούνιο του 2003 ο ντα Κόστα κρίθηκε αθώος και απαλλάχτηκε από την κατηγορία της διασπάθισης δημοσίου χρήματος."Guinea-Bissau: Court acquits eight ex-governors, others charged with fraud", RDP Africa web site (nl.newsbank.com), 5 Ιουνίου 2003.

Απεβίωσε στην Μπισάου στις 10 Μαρτίου 2021.

 Παραπομπές 

Κοστα